Toshkentda ikkita gulchangi qopqoni o‘rnatildi

22 oktyabr kuni Toshkentdagi Innovatsion rivojlanish
vazirligining Ilg‘or texnologiyalar markazi hamda Doktor Maksudova innovatsion
klinikasiga ikkita gulchangi qopqoni o‘rnatildi.
Innovatsion rivojlanish vazirligi matbuot xizmatining xabar
qilishicha, VPPS 2010 ekologik gulchangi qopqonlari gullagan o‘simliklarning
changlariga bo‘lgan allergiyani nazorat qilish imkonini beradi. 
Gulchangi qopqonlarida yig‘ilgan changlar laboratoriya sharoitida
kuchli mikroskoplar orqali tekshiriladi va tekshiruv natijalari o‘pkaga tushishi
mumkin bo‘lgan changlar haqida to‘liq tasavvur beradi. Tahlillar natijalari 2019 yildan boshlab vazirlik saytida e’lon qilib boriladi. 
Uskunalar poytaxtda bo‘lib o‘tayotgan InnoWeek haftaligi
doirasida Vena tibbiyot instituti bilan hamkorlikda o‘rnatildi.